Megerőszakolta a taxisofőrt
Az orosz férfi olyan részeg volt, hogy nem tudott felmenni a lakásába.
Az oroszországi Cseljabinszkban egy 19 éves férfi beült egy taxiba, majd megerőszakolta az autót vezető nőt.

Az ügyben nyomozó ügyészség közölte, hogy a gyanúsított italozás után, ittas állapotban szállt be a járműbe. A taxit vezető 29 éves nő a megadott címre szállította, de a férfi annyira részeg volt, hogy nem tudott felmenni a lakásába, a sofőr ezek után úgy döntött, visszaviszi utasát oda, ahol felvette őt.

A visszafelé vezető úton a férfi valamelyest magához tért, kést szorított a taxis torkához, majd nemi erőszakot követett el rajta.

A gyanúsított ezek után átült a vezetőülésbe, és részegen furikázott a városban, a taxist pedig túszként magával hurcolta, megöléssel fenyegetve őt. Amikor végül elengedte a nőt, a taxisofőr a rendőrségen feljelentést tett; a férfit előállították, jelenleg előzetes letartóztatásban van.
Nagyvilág